  Ижкар администрацилэн пресс-службаез Майя Бывальцева Ижкарысь 58 номеро школалы лётчицалэсь, Совето Союзлэн Героезлэсь Валентина Гризодубовалэсь нимзэ сётӥзы. Сыӵе кичӧлтонэн Удмуртиысь нылкышноослэн огазеяськонзы потӥз. Со сярысь кар администрацилэн пресс-службаез ивортӥз. 12-тӥ куартолэзе школаын Геройлы сӥзем буре ваён пулэз усьтӥзы. Сӥё-дано ужрадэ кадетъёс, ужысь ветеранъёс но мер огазеяськонъёслэн ыстэм муртъёссы пыриськизы. Историез утён но Атыкай музъемез гажан мылкыд пыӵатон ужлы 58 номеро школаын бадӟым саклык висъяло. Кык ар талэсь азьло татын инженерно-авиационной классъёс усьтӥзы. Пиналъёс авиастоенилэн историеныз, быдӟым лётчикъёсын тодматско. 2020-тӥ арын, Влаентина Гризодубова вордскем дырысен 110 ар тырмон аре, школа «Женское лицо Победы» огъяросси акци борды итӥськиз. Дышетсконнилэн азбараз «Срень Победы» аллея кылдытӥзы, ож аръёсы фронт мышкын ужам улосчиосмылэсь туспуктэмъёссэс люказы но ялан ужась адӟытон лэсьтӥзы. «75 подвигов Победы» ӵектос улсын дышетскисьёс семьяосысьтызы геройёс сярысь книга-летопись кылдытӥзы. ВАТСАН Валентина Гризодубова – нырысетӥез нылкышно, кинлы Совето Союзлэн Героез ним сётӥзы, Совето Сюзысь нылкышноослэн антифашистской комитетсылэн нырысетӥ тӧроез. Быдӟым Атыкай ож дыръя кыдёке лобась авиацилэн 101-тӥ авиаполкеныз кивалтӥз. 1943-тӥ арысь куартолэзьлы 200 пол котыр омыре ӝутскылӥз.   Тегъёс: Ижкар школаос тодынвозён БыдӟымАтыкайож нылкышноос Удмуртия  